open-index/open-wikipedia-markdown huggingface dataset:
Vrådal kirke

**Vrådal kirke** er en langkirke fra 1886 i Kviteseid kommune, Telemark fylke. Kirken ble bygget i 1886 og vigslet 17. juni året etter.

Byggverket er i tre og har 250 plasser.

Preikestol, altertavle, døpefont, messinglysestaker, alterfot og annet inventar fra den gamle kirken er tatt vare på og finnes i kirken.

## Historikk

Den tidligere Vrådal kirke lå på Roholt og ble revet da den nye kirken på Sanden sto ferdig. Det var en åttekantkirke i tømmer fra 1686, og dermed eldre enn Hospitalskirken fra 1705. Lorentz Dietrichson noterte i 1888 at «den ældre ottekantede Tømmerk. fra 1686 staar endnu». Siste gudstjeneste i den gamle kirken på Roholt var 19. mai 1887, deretter ble kirken revet og materiale fra den gamle ble brukt i «kirkestuen» og stallene ved den nye. Yttermåla på skipet var omkring 10 m og største høyde (tårnet) omkring 20 m. Åttekantkirken var oppført i tømmer og hadde et våpenhus som påbygg i stavkonstruksjon, og et bratt åttekantet tak med takrytter eller tårn. Det var ingen søyler ned i kirkerommet, slik at tårnet ble båret opp av svære bjelker som hvilte på ytterveggene og lagt i et stort kryss. I tårnet var det to kirkeklokker og snorer til disse hang ned i kirkerommet gjennom himlingen. Taket var dekt med spon. Taket var sammenføyd uten bruk av spiker, bare trenagler. På 1800-tallet ble den utvidet med et påbygg for koret. Allmuen kjøpte kirken for 110 riksdaler i 1726. Før åttekantkirken fra 1686 sto det trolig en stavkirke fra middelalderen på stedet, kalt «Roholta» kirke i «Roadal». Nordbø tror at stavkirken neppe var større enn Eidsborg stavkirke og trolig enklere i formen. I 1668 ble den omtalt som «en gammel trækirke af stolper bygt» og den var da så «brøstfeldig» at man ville bygge ny. Kirkegården viser fortsatt på topografisk kart over området. Det er også gravhauger like ved.

Ifølge Grankvist omtales bygget fra 1686 både som åttekantet og sekskantet, og Grankvist tror den var sekskantet slik at Hospitalskirken er den første åttekantede i Norge. Harry Fett beskriver bygget som åttekantet.

## Referanser


## Litteratur
* 
* 

## Eksterne lenker
* 
*
Welsh corgi cardigan

**Welsh corgi cardigan** (FCI #038) er en gjeterhund som opprinnelig stammer fra Wales. Hunden er en hasegjeter, en som napper kyrne i hasene for å få dem til å gå dit den vil. Når så kyrne sparker for å bli kvitt plageånden, smetter den unna på sine korte ben. Hunderasen er søsterrasen til Welsh corgi pembroke, noe som betyr at disse rasene opptrer ved siden av hverandre på stamtreet.

## Opprinnelse og alder
Ordet *corgi* er sammensatt av de walisiske ordene *cor*, som betyr *dverg*, og *ci*, som betyr *hund*. Navnet brukes på to hunderaser, welsh corgi cardigan fra Cardiganshire og welsh corgi pembroke fra Pembrokeshire.

Om disse hunderasene verserer det en rekke myter og usannheter, som har med opprinnelse, alder og avstand til hver andre som rase å gjøre. I en bok om hunderaser står det å lese at disse to rasene er separert med 2000 år hva opprinnelse angår, men sannheten er at disse to typene ble sett som en og samme hund inntil de ble skilt i to linjer på 1920-tallet. I praksis betyr det at disse hundene ble paret med hverandre helt fram til separasjonen i to ulike raser, så trolig må man regne dem som opprettet etter 1900. Ingen av dem er bærere av arvemateriale som skulle tilsi en basal avstamning.

Det eksisterer flere ulike teorier om corgiens opphav, hvorav flere inkluderer et opphav fra nordiske spisshunder som ble bragt til landet av vikingene. Mange mener at *Cardigan* ble introdusert av kelterne i Wales, men det har aldri blitt ført bevis for noe av dette. Man vet imidlertid at dagens Welsh corgi cardigan og Welsh corgi Pembroke begge er resultater av krysninger med tilsvarende hunder på 1800-tallet. Før dette var variasjonen større. De ble skilt som hunderaser i 1934.

## Bruksområde
Corgi var opprinnelig drivende gjeterhunder som drev storfe og sau med å bite  det i hasene og bena. I Storbritannia blir den fortsatt brukt som gjeterhund, men den er mer populær som familiehund, både i hjemlandet og i andre land. Rasen har imidlertid fortsatt mange flotte egenskaper som brukshund. Den er blant annet benyttet som både narkotikahund og redningshund. Rasen har også ypperlige egenskaper som gårdshund og vakthund.

## Lynne og væremåte
Welsh corgi cardigan er en robust, livlig, aktiv, utholden og oppmerksom hunderase som regnes som lojal, leken og rolig omkring barn. Som gjeterhunder flest trenger den rikelig med både psykiske og fysiske utfordringer for å trives maksimalt, men den tilpasser seg godt til de fleste typer boforhold (også mindre leiligheter). Pelsen er av en type som bør børstes daglig, PGA rasen er kjent for å røyte mye.

## Referanser
Nissedal kirke

**Nissedal kirke** er en korskirke fra 1764 i Nissedal kommune, Telemark fylke.

Byggverket er i tre og har 270 plasser.

Like ved kirken er Nissedal prestegård.

## Referanser


## Litteratur
* 
* 

## Eksterne lenker
* 
*
Kviteseid kirke

:*For den eldre kirken som historisk ble kalt Kviteseid kirke, se [[Kviteseid gamle kirke]]*

**Kviteseid kirke** er en langkirke i Kviteseid kommune, Telemark fylke.

Kirken er bygget i teglstein forblendet med lokal, rød granitt. Kirken ble innviet 18. juni 1916, dagen før Fjågesund kirke, som ble oppført parallelt. Den overtok da for Kviteseid gamle kirke som Kviteseids hovedkirke. I 1937–38 malte Rolf Klemetsrud apsisveggen rundt vinduet med motiver fra Jesu død og oppstandelse. Altertavlen under vinduet viser Guds lam.

På kirkegården står et kombinert bårehus og servicebygg fra 1968.

## Referanser


## Litteratur
* 
* 

## Eksterne lenker
* 
* 
* Kviteseid kommune  om kommunens kirker
Langskipet «Haakon Haakonsson»

**Langskipet «Haakon Haakonsson»** er en rekonstruksjon av et vikingskip. Skipet forvaltes av foreningen Langskipet «Haakon Haakonsson» som har base i Bergen. Medlemmene foretar regelmessige turer med skipet både i inn- og utland.

## Eksterne lenker
* Haakon Haakonsons Fb-side
Knattspyrnufélag Reykjavíkur

**Knattspyrnufélag Reykjavíkur **(KR) (islandsk for Reykjavík fotballklubb) er en sportsklubb fra Reykjavík på Island. KR ble grunnlagt 16. februar 1899. Foruten fotball, som klubben har spesialisert seg på, driver KR basketball, badminton, bordtennis, bowling, dart, håndball, skisport, islandsk bryting og svømming

## Fotballaget
KR har både herre- og damelag.
### Herrelaget
KRs fotballag trenes av Logi Ólafsson. Laget spiller sine hjemmekamper på KR-völlur som har 2&nbsp;600 sitteplasser og 1&nbsp;400 ståplasser. Tidligere spilte laget på Laugardalsvöllur. KR spiller i Islands øverste liga Úrvalsdeild, og de har vunnet ligaen 27 ganger, ingen andre klubber har vunnet Úrvalsdeild flere ganger.
:''Se artikler om enkeltspillere som har spilt her
## Referanser


## Eksterne lenker
*
Fekting under Sommer-OL 1912

**Fekting under Sommer-OL 1912** ble arrangert fra 6. til 18. juli 1912 på Östermalms idrottsplats. 

Fekting var med på OL-programmet for femte gang i Sommer-OL 1912 i Stockholm under de femte olympiske sommerlekene. Det ble konkurrert om fem olympiske titler, tre individuelle og to i lag, alle for menn. Det ble fektet med florett individuelt og med sabel og kårde både individuelt og i lag.  

## Medaljefordeling

## Resultater
### Florett

### Kårde

### Kårde, lag

### Sabel

### Sabel, lag

## Eksterne lenker
* Fencing at the 1912 Summer Olympics hos olympedia.org
* Resultater og profilside  hos sports-reference.com
Njardar Vikinglag

**Njardar Vikinglag** er en organisasjon som jobber med å formidle historie fra vikingtiden.

## Laget
Laget ble stiftet 20. november 2005 og har sin base i Gudvangen i Sogn.

Njardar Vikinglag har i overkant av 100 betalende medlemmer.

Høvding i laget er Georg Olafr Reydarson Hansen.

## Aktiviteter
Njardar arrangerer hvert år vikingmarked i Gudvangen.

## Eksterne lenker
* Njardar Vikinglags offisielle hjemmeside 
* [Http://www.facebook.com/NjardarVikings Njardar Vikinglag på Facebook] 
* [Http://www.facebook.com/GudvangenVikingMarket Vikingmarkedet i Gudvangen]
* Njardar Vikinglag på MySPace
* ( i Enhetsregisteret)
Guaraní (språk)

**Guaraní** er et tupiansk språk som tales i Argentina, Bolivia, Brasil og Paraguay i Sør-Amerika. Det tilhører tupí-guaraní-språkene. Det er offisielt språk i Paraguay (sammen med spansk), hvor det tales av 94 % av innbyggerne. Det er dermed det eneste indianske språket i Amerika som har flere talere enn det europeiske kolonispråket i et land. Guaraní er også offisielt språk i de argentinske provinsene Corrientes og Misiones.

Guaraní er det eneste indianske språket der majoriteten av brukerne ikke er indianere. Dette er ikke vanlig i Amerika, hvor tendensen ellers er at man heller mot å bruke de mer prestisjetunge, offisielle språkene (i dette tilfellet spansk).

Jesuittpresten Antonio Ruiz de Montoya, som skrev ei bok kalt *Tesoro de la lengua guaraní*, beskrev guaraní som «så rikt og elegant at det kan måle seg med de mest berømte [språk]».

## Referanser


## Eksterne lenker
*
Flåbygd kirke

**Flåbygd kirke** er en korskirke fra 1822 i Nome kommune, Telemark fylke.

Vesttårnet er fra 1877. Kirken ble restaurert etter planer av Ragnar Nilsen i 1953–55.

Kirken hadde opprinnelig prekestolalter, men det ble gjort om på dette i 1864.

## Referanser


## Litteratur
* 
* 
* 

## Eksterne lenker
* 
* Lunde og Flåbygd sogn om kirken
*
Fotball under Sommer-OL 1912

**Fotball under Sommer-OL 1912** ble arrangert fra 29. juni til 5. juli 1912 på Tranebergs Idrottsplats, Råsunda Idrottsplats og Stockholm olympiastadion. 

Elleve lag deltok i fotballturneringen i Stockholm 1912 som ble avviklet i cup-form. Dette var første gang det ble arrangert en reell internasjonal turnering i fotball, da de foregående lekenes fotballturneringer hovedsakelig besto av enkelte klubblag som spilte «oppvisningskamper».

## Medaljefordeling

## Resultater

## Medaljevinnere

## Norges deltakelse

I kvartfinalen mot  ble  ledet av den engelske James Vincent Hayes. 

Laget besto av: 
*Ingolf Pedersen, målvakt
*Per Skou, forsvar
*Einar Friis Baastad, forsvar
*Harald Johansen, midtbane
*Charles Herlofson, midtbane (kaptein)
*Gunnar Andersen, midtbane
*Henry Reinholt, angrep
*Kristian Krefting, angrep
*Hans Endrerud, angrep 
*Rolf Maartmann, angrep 
*Erling Maartmann, angrep 

## Eksterne lenker
* Football at the 1912 Summer Olympics hos olympedia.org
* Resultater og profilside  hos sports-reference.com
Helgen kirke

**Helgen kirke** er en langkirke fra 1735 i Nome kommune, Telemark fylke.
Byggverket er i tre og har 110 plasser.

## Helgen gamle kirke
Kirken er oppført på samme plass som den tidligere Helgen stavkirke *([[Norrønt språk|norrønt]]: Helgini Olafs kirkja)*. Den gamle kirken var viet til St. Olav og ble oppført før år 1200. Den har vært mørk, uten ovn og kun hatt plass til omkring 80 mennesker. Etter reformasjonen inngikk den som krongods, men ble i 1723 solgt av kong Frederik IV. I 1734 kom den i justistråd Herman Leopoldus' eie, og han vurderte at kirkebygningen var så forfallen at den ikke kunne repareres. Den ble revet ned året etter.

## Den nye kirke
Den nye kirke sto ferdig i 1735 med tømret skip og kor. Mitt på skipet oppførtes en tårnhatt, hvor de to klokker fra den gamle kirken ble opphengt. Foran inngangen sås et lite bislag. Inventar som prekestol, døpefont, messehagel og lysestaker ble tatt med fra den gamle kirken over i den nye. Kirken har ikke vært prangende, hvorfor forfatteren Conrad Nicolai Schwach beskriver den som: ...*«en træbygning, der mere ligner en stald end et Gudshus og er formodentlig den uanstendigste Kirke i Landet»*.

## Restaureringer
Således sto kirken mere eller mindre uforandret til restaureringen i 1868, hvor takrytteren ble fjernet. Det lille bislag ble også tatt ned, og det nåværende tårn ble oppført. I 1875–76 tilkom sakristiet, og kirkens indre ble panelt. Det ble innsatt nye vinduer og dører, og det nye galleri i vest ble oppført. Kirken fikk en ny, enkel prekestol, og den gamle fra stavkirken kom i privat eie. De lukkede kirkestoler ble erstattet med nye, åpne, og som altertavle tilkom et trekors som ble plassert i en buet innfelling. I forbindelse med 250-årsjubileet i 1985, ble korset skiftet ut med en malet tavle av Terje Grøstad, og prekestolen fikk dekor av samme kunstner. Døpefont med tinnfat, samt krusifikset fra den gamle kirke, inngår nå i den nye.

## Gamle graver
Kirken fikk nytt gulv i 1927, og området ble samtidig grøftet for å få tørrlagt grunnen. Under dette arbeidet støtte man på murrester fra stavkirken, og like ved denne, to gamle graver med delvis bevarte kister. Den ene var lavet av ek – utvendig og innvendig bekledd med never – samt formet etter den avdødes kropp. Kistene ble anslått til å stamme fra det 10.–11. århundre, og ble siden sendt til Fylkesmuseet i Skien. 


Fil:Skibet i Helgen Kirke.jpg|Skipet
Fil:Krucifiks i Helgen Kirke.jpg|Krusifiks fra middelalderkirken
Fil:Døbefont i Helgen Kirke.jpg|Døpefont
Fil:Detalje fra messehagel i Helgen Kirke.jpg|Detalj fra messehagel
Fil:Helgen kirke før 1868.jpg|Helgen kirke før ombyggingen i 1868


## Referanser


## Eksterne lenker
* 
* 
* 
* Arkivverket: Prestegjeld og sogn i Telemark
*
Ringenes herre (filmserie)

***Ringenes herre*** er en filmtrilogi basert på boka *[[Ringenes herre]]* av J.R.R. Tolkien. Trilogien består av *[[Ringenes herre: Ringens brorskap|Ringens brorskap]]* (2001),*[[Ringenes herre: To tårn|To tårn]]* (2002) og *[[Ringenes herre: Atter en konge|Atter en konge]]* (2003). Filmene ble meget populære og samlet innbrakte de rundt 20 mrd. kroner på kino. Trilogien ble også meget godt mottatt av filmanmelderne.

Handlingen pågår i fantasiverdenen Midgard. Den følger den unge hobbiten Frodo Lommelun på hans oppdrag sammen med Ringens brorskap, for å ødelegge den ene ringen og dermed tilintetgjøre den onde Sauron. Brorskapet blir brutt og Frodo fortsetter turen sammen med lojale Sam og den forræderske Gollum. Samtidig forener Gandalf og Aragorn, det frie folket i Midgard til kamp mot Sauron og hans allierte Saruman.

Filmene er regissert av Peter Jackson og utgitt av New Line Cinema. Det er en av de dyreste filminnspillingene i historien med et budsjett på 270 millioner amerikanske dollar, prosjektet tok over åtte år og filmene ble filmet i Peter Jacksons hjemland New Zealand.

Filmene var en stor suksess på kino og har til sammen vunnet 17 Oscar-statuetter.

I 1978 ble det laget en helaftens tegnefilm som dekker det meste av boka.

## Popularitet
De tre filmen ble blant de aller mest besøkte filmene i 2000-årene og tilsammen innbrakte de over 2,9 mrd dollar (ca 20 mrd kroner), hvorav over $1 mrd i USA alene. Den første filmen, *Ringenes brorskap*, innbrakte $869,3 millioner på og ble den nest mest innbringende filmen i 2001. *To tårn* innbrakte $923,3 millioner, mens *Atter en konge* innbrakte over $1,1 mrd. Begge endte opp som de mest innbringende filmene i 2002 og 2003.

Filmene ble meget godt mottatt av filmanmelderne og har alle over 90% på Rotten Tomatoes og 88-94 % på Metacritic.

## Skuespillere
Galleriet viser noen av de viktigste skuespillerne med engelske originalversjoner av rollenavnene i parentes.


File:Sean Astin SDCC 2014 (cropped).jpg|Sean Astin (Samwise Gamgee)
File:BillyBoyd ComicCon.jpg|Billy Boyd (Peregrin Tók)
Image:Brad_Dourif.jpg|Brad Dourif (Gríma Ormtunge)
File:Bernard_Hill_cropped.jpg|Bernard Hill (kong Théoden)
Image:Ian Holm.jpg|Ian Holm (Bilbo Baggins)
Image:LMakoare.jpg|Lawrence Makoare (Uruk-hai-lederen Lurtz)
Image:Ian McKellen.jpg|Sir Ian McKellen (Gandalf)
Image:Dominic Monaghan 2003.jpg|Dominic Monaghan (Muntiadok Brennibukk)
Image:ViggoMortensen.jpg|Viggo Mortensen (Aragorn)
Image:Johnnoble 2003.jpg|John Noble (Denethor)
File:Miranda Otto 2, 2012.jpg|Miranda Otto (Eowyn)
File:John Rhys-Davies byVetulani.JPG|John Rhys-Davies (Gimli)
Image:Andy Serkis 2003.jpg|Andy Serkis (Gollum/Sméagol)
Image:Tyler Liv.jpg|Liv Tyler (Arwen)
Image:Hugo w.jpg|Hugo Weaving (Elrond)
Image:Elijah Wood.jpg|Elijah Wood (Frodo Baggins)


## Referanser


## Eksterne lenker
* 
* Filmenes offisielle side
Holla kirke

**Holla kirke** er en langkirke fra 1867 i Nome kommune i Telemark fylke.

Byggverket er av tegl, bygget i nyromansk-nygotisk stil, og har 600 plasser. Arkitekt var P.H. Holtermann. Dåpssakristiet kom til i 1916. For øvrig er kirken restaurert i 1930, til jubileet i 1967 og i 1990-årene.

Kirkegården ved kirken er ute av alminnelig bruk, men har fortsatt en rekke gravminner. Det er kirkegård ved Kronborg lenger sør. Det gamle kirkestedet er enda lenger sørøst, nær prestegården.

## Referanser


## Litteratur
* 
* 

## Eksterne lenker
* 
* Holla og Helgen menighet
*
Treungen kirke

**Treungen kirke** er en langkirke fra 1863 i Nissedal kommune, Telemark fylke.

Kirken ble tegnet av P.H. Holtermann og innviet i 1863. Den ble omfattende restaurert i 1960-årene og fikk da sakristiet på sørsiden av koret.

Ved Tveitsund (Treungen) har det stått to tidligere kirker et stykke nord for dagens kirke, og kirkegården etter dem er fortsatt å se på stedet.

Adkomst til stedet, som er et velkjent turistmål, er via Fv358 og Rv41.

## Referanser


## Litteratur
* 
* 

## Eksterne lenker
* 
* 
*  Kirker i Norge  (*Kirchen in Norwegen*)
UB40

**UB40** er en britisk pop- og reggaegruppe, startet i  i Birmingham, England. Deres største hits er blant andre «Food for Thought», «Kingston Town», samt coverversjoner av Neil Diamonds «Red Red Wine» og Elvis Presleys «Can’t Help Falling in Love». De hevder seg sterkt influert av Bob Marley.

## Historie
Gruppens opprinnelige medlemmer kjente hverandre fra før. Alistair «Ali» Campbell, Earl Falconer og James «Jimmy» Brown var nettopp ferdig på Moseley School of Art og gikk sammen for å øve på reggaelåter fra hitlistene. De fikk etterhvert selskap av Yomi Babayemi, Norman Hassan, Brian Travers, Jimmy Lynn og Alis bror, Robin Campbell. De inngikk en avtale seg imellom om å skaffe seg jobber, kun for å tjene nok penger til å kjøpe musikkinstrumenter, for så å registrere seg som arbeidsledig slik at de kunne bruke fritiden til å øve. Navnet *UB40* tok de fra søknadsskjemaet for arbeidsledighetstrygd (**U**nemployment **B**enefit, Form **40**) som ble brukt som et kallenavn på en arbeidsledig person.

I 1979, like etter deres andre konsert, forlot Lynn og Babayemi gruppen. De ble erstattet av henholdsvis Mickey Virtue og Terence «Astro» Wilson. Bandoppstillingen holdt seg stabil fra mars 1979 helt til januar 2008 da Ali Campbell sluttet, etterfulgt kort tid etter av Mickey Virtue. Astro sluttet i november 2013 for å bli med Ali Campbell og Mickey Virtues versjon av UB40. 

## Diskografi
### Studioalbum

* : *Signing Off*
* : *Present Arms*
* : *UB44*
* : *Labour of Love*
* : *Geffery Morgan*
* : *Baggariddim*
* : *Rat in the Kitchen*
* : *UB40*
* : *Labour of love II*
* : *Promises and Lies*
* : *Guns in the Ghetto*
* : *Labour of Love III*
* : *Cover Up*
* : *Homegrown*
* : *Who You Fighting For*
* : *TwentyFourSeven*
* : *Labour of Love IV*
* : *Getting Over the Storm*
* : *For the Many*
* : *Bigga Baggariddim*

## Referanser


## Eksterne lenker
* 
*  UB40 featuring Ali Campbell & Astro
*
Lande (Sarpsborg)

**Lande** er en bydel i Sarpsborg kommune. Lokalisert øst for Tunevannet, har Lande navn etter en gård i området som på gammelnorsk het *Landir*; -flertall av land. 

Skuespiller Nils Ole Oftebro er oppvokst på Lande. Det er en skole som heter Lande barneskole.

## Kilder
*
Lande (Bygland)

**Lande** er en gård i grenda Grendi i Årdal sogn, som ligger syd i Bygland kommune, Setesdal. Ifølge Oluf Ryghs verk *[[Norske Gaardnavne]]* nevnes den for første gang i en skriftlig kilde 29. september 1412
, trykt i *[[Diplomatarium Norvegicum]]*.

Eidsvollsmannen Eivind Torkjelson Lande (1758–1833) ble født på gården Åsen. Gården (Øvre) Lande kom inn i slekten via konen Gyro Torsdotter Lande som giftet seg med ham i 1788. I 1833 døde han på gården.

## Referanser


## Eksterne lenker
* [''Setesdalswiki.no'': «Øvre Lande»](http://www.setesdalswiki.no/wiki/%C3%98vre_Lande_(Grendi))
Landsmarka kapell

**Landsmarka kapell** er en langkirke fra 1895 i Nome kommune, Telemark fylke. Kirkens tegninger ble senere brukt ved oppførelsen av Stensgård kirke i Nannestad.

## Referanser


## Litteratur
* 
* 
* 
* 

## Eksterne lenker
* Kirkesøk
* Lunde og Flåbygd menighet
*
Morten Berner

**Morten Berner** (født 14. november 1946, død 20. oktober 2022) var en norsk organisasjonsleder og prosjektleder. 

I løpet av sin yrkeskarriere var han blant annet informasjonsdirektør i Televerkets TBK (senere Telenor Bedrift) og generalsekretær i Norges Husflidslag. Han er særlig kjent som leder av Grafill, norsk interesseorganisasjon for visuell kommunikasjon, fra 1991 til 2005. Deretter arbeidet Berner i flere år som prosjektleder samme sted. Morten Berner hadde også en rekke styreverv innen bok- og designbransjen; han var blant annet prosjektleder for Nasjonalbibliotekets innkjøpsordning for originalillustrasjoner, styremedlem i Kopinor og nettverket Ord & Bilde, som han var med å starte, Leser søker bok, samt leder for Nordisk visuell kommunikasjon (NVK).

I 2007 mottok Morten Berner Bokkunstprisen for sin mangeårige innsats for å styrke fagene grafisk design og illustrasjon og for å fremme utgivelser av kvalitetsbøker. Han var også mottager av Tegnerforbundets hederspris for arbeidet med innkjøpsordningen for originalillustrasjoner, og Ord & Bildes hederspris for sitt arbeid med forståelsen av sammenhengen mellom ord og bilder i litteraturen.

## Referanser


## Eksterne lenker
* Intervju i Dagbladet om grafisk design
Lunde kirke (Nome)

**Lunde kirke** er en langkirke fra 1872 i Nome kommune, Telemark fylke.

Byggverket er i tre og har 380 plasser.

## Referanser


## Litteratur
* Strømvoll, Anne.  (2018). *[https://www.duo.uio.no/handle/10852/61296 Johanna Bugge Berges utsmykning i Lunde kirke. Folkekunst og kristen ikonografi.]* Master i kunsthistorie UiO.
* 
* 
* 

## Eksterne lenker
* Lunde og Flåbygd sogn
* 
*
Serranoskinke

**Serranoskinke** (på spansk *el jamon serrano*) er en type spansk spekeskinke av lokale hvite landsvin eller blandinger der slike griser inngår. Serranoskinke lages over hele Spania og kan sammenlignes med benevnelsen *norsk tradisjonsskinke*. *Serrano* betyr *fra fjellene* og antyder at tradisjonell spansk spekeskinke oppsto der. Noen kaller den derfor *spansk fjellskinke*.

Smaken er mer framtredende og saltinnholdet lavere enn hos norske spekeskinker. Kjøttet er dessuten ofte mørere. Grisene fores med korn (mais) og urter. Skinken modnes stort sett i ett år. Som med mange andre produkter, finnes det her også mange lokale varianter.

Gris som skal brukes til produksjon av høykvalitets serranoskinke skal ifølge spanske myndigheter være mer enn 8 måneder gammel når den slaktes, og slaktevekten skal være minst 115&nbsp;kg. Griser som skal brukes til standard serranoskinke er gjerne opp mot 7 måneder gamle da de slaktes, og slaktevekten ligger på cirka 85&ndash;100&nbsp;kg.

Serranoskinke må ikke forveksles med den mer kostbare ibéricoskinken (*jamón ibérico*), som utelukkende lages av iberisk svin eller en blanding der denne griserasen inngår som den mest betydningsfulle (avhengig av kvalitet).


Palo Santo Cafe, Aranda de Duero, Spain, Jamón serrano, Tapas Bar & Restaurant.jpg|
Tapas Bar & Restaurant, Palo Santo Cafe, Aranda de Duero, Jamón serrano.jpg


## Se også
* Spekeskinke

## Referanser
Hiri motu

**Hiri motu** er et pidginspråk som tales på Papua Ny-Guinea. Språket er primært basert på motu, et austronesisk språk som også tales på Papua Ny-Guinea. Fonologi og grammatikk er imidlertid så forskjellig at hiri motu-brukere ikke kan forstå motu, selv om ordforrådet er meget likt. Hiri motu har både austronesiske og papuanske dialekter; de papuanske dialektene anses som standard.

## Referanser


## Eksterne lenker
*
Brantevik

**Brantevik** er et tettsted i Simrishamn kommune i Skåne län i Sverige. I 2010 hadde tettstedet 409 innbyggere.

## Referanser
Ku og Kylling

***Ku og Kylling*** er en amerikansk animert TV-serie for barn som gikk på Cartoon Network fra 1997 til 1999. Serien ble skapt av David Feiss. 

Serien pleide å sende 2 episoder også bli etterfulgt av en episode E.G. Vesel, helt til sesong 5 av E.G. Vesel da den ble en selvstendig serie. Mange karakterer i Ku og Kylling har dukket opp som mindre roller i E.G. Vesel (og motsatt) 

## Handling
Serien handler om ei ku, kalt Ku, og hennes storebror Kylling (som er en kylling). Deres foreldre er mennesker, og overkroppene deres blir aldri vist, bortsett fra en episode der man kan se at de ikke har noen overkropper i speilet. I de fleste episodene er Den Røde Fyren, en figur også kjent fra søsterserien *[[E.G. Vesel]]*, inkludert. Han prøver som regel forgjeves å forhandle med Ku og Kylling. Det er ikke mange rollefigurer i serien, men blant de unevnte er Flem, Earl, Læreren og Superku, som er alter egoet til Ku. En annen figur i serien som er lite med er Fetter Beinlaus. Han er fetteren til Ku og Kylling og har absolutt ingen bein i kroppen og kan derfor ikke bevege seg.

## Rollefigurer

### Ku
(Originalnavn: Cow) Ku er en av hovedkarakterene i ku og kylling, hun er 7 år og er lillesøsteren til Kylling. Hun ser opp til storebroren sin og har et alterego kalt superku, (hun har også superkrefter når hun er superku)

### Kylling
(Originalnavn: Chicken) Kylling er en av hovedkarakterene i Ku og Kylling, han er 11 år og er storebroren til Ku. Kylling pleier ofte å bli irritert og flau over oppførselen til Ku, men bryr seg likevel om henne innerst inne. 

### Den Røde fyren
(Originalnavn: The Red Guy) Den Røde fyren er hovedskurken i Ku og Kylling. Han er en rød fyr som ligner på djevelen (og i pilotepisoden "No smoking var han djevelen". Han prøver konstant å svindle, lure, plage og toturere Ku og Kylling, men mislykkes alltid. Ofte enten i konfrontasjon med superku eller på grunn av hans egen inkompetanse.

### Ku og Kyllings mor
(Originalnavn: Cow and Chicken's mom) Moren til Ku og Kylling.

### Ku og Kyllings far
(Originalnavn: Cow and Chicken's dad) Faren til Ku og Kylling.

### Flem
En av bestevennene til Kylling

### Earl
En av bestevennene til Kylling

### Læreren
(Originalnavn: Teacher) Læreren som under klassen Ku og Kylling går i

### Fetter Beinlaus
(Originalnavn: Boneless Chicken) Fetteren til Ku og Kylling. Han har ingen bein i kroppen og kan derfor ikke rør på seg i det hele tatt.

## Norske stemmer
* Bjørn Are Rognlid som titteloppleseren
* Anitra Eriksen som Ku
* Kim Fangen som Kylling
* Christoffer Staib som Den Røde Fyren
*Nicolay Lange-Nielsen som Ku og Kyllings far
*Katrine Blomstrand som Ku og Kyllings mor, læreren og Penny
*Magnus Skjegstad som Flem
*Tommy Karlsen Sandum som Earl
*Stig Krogstad som Beinlaus

## Engelske/originale stemmer

* Charlie Adler som Ku, Kylling, Den Røde Fyren og Beinlaus
* Candi Milo som Ku og Kyllings mor, læreren og Penny
* Dee Bradley Baker som Ku og Kyllings far
* Howard Morris som Flem
* Dan Castellaneta som Earl

## Eksterne lenker
*
Gransherad kirke

**Gransherad kirke** (Gransherad kyrkje) er en langkirke fra 1849 i Notodden kommune, Telemark fylke.

Byggverket er i tre og har 250 plasser.

Før dagens kirke hadde Gransherad en stavkirke fra 1300-tallet som ble revet i 1849. Gransherad kirke ble oppført av byggmester Halvor Andreas Olsen etter en typetegning av slottsarkitekt H.D.F. Linstow og innviet den 11. september 1849. Sakristiet er fra 1930-årene. Bårehuset er fra 1985.

## Referanser


## Kilder
* 
* 

## Eksterne lenker
* Notodden kirkelige fellesråd 
* 
*
Hestesport under Sommer-OL 1912

**Hestesport under Sommer-OL 1912** ble arrangert fra 13. til 17. juli 1912 på Fältrittklubben, Hjorthagen, Liljeholmen, Lindarängen, Östermalms idrottsplats og Stockholm olympiastadion. 

Hestesport var med på det olympiske programmet for andre gang 1912 i Stockholm. Det ble konkurrert om fem olympiske titler, tre individuelle og to i lag. Det var deltakere fra ti nasjoner. Sverige ble beste nasjon med fire gullmedaljer foran Tyskland med en.

## Medaljefordeling

## Resultater

### Dressur

### Sprangridning
#### Individuell

#### Lagkonkurranse

### Feltritt
#### Individuelt

#### Lagkonkurranse

## Eksterne lenker
* Equestrian Dressage at the 1912 Summer Olympics hos olympedia.org
* Equestrian Eventing at the 1912 Summer Olympics hos olympedia.org
* Equestrian Jumping at the 1912 Summer Olympics hos olympedia.org
* Resultater og profilside  hos sports-reference.com
Lande (Brønnøy)

**Lande** er et sted i Brønnøy kommune på Helgeland i Nordland. Det ligger på vestsiden av Tosenfjorden. Fylkesvei 76 passerer gjennom stedet, som ligger cirka 60&nbsp;km fra Brønnøysund. Stedet er en liten dal som munner ut i Tosenfjorden. Gårdene heter *Tosen* og *Lande* og dalen har et strandsted som heter *Skjåodden* der det er naust og sjøboder.  

Landeeleva renner gjennom dalen. 

## Historie
Lande har trolig vært det historiske forbindelsespunktet mellom sjøtransport og en ferdselsvei over land til Vassbygda og Hommelstø. 

Lande kapell står avmerket på kartet. Ifølge www.kulturminnesøk.no er dette en kirke fra 1700-tallets andre kvartal. Vernestatus som listeført. 

Det er også en eldre kirkegårdslokalitet på Lande, men alle gravminner er fjernet og stedet fristil til oppdyrking, uten at dette har skjedd. 

## Referanser
The Early Days

***The Early Days*** er en DVD om begynnelsen til Iron Maiden og de fire første albumene &ndash; *Iron Maiden*, *Killers*, *The Number Of The Beast* og *Piece Of Mind*.

DVD-en gir deg innblikk av dannelsen av Iron Maiden, og hvordan de første albumene ble produsert.
DVD-en inneholder masse videomateriale fra Maidens tidlige turneer, bl.a. *Live at the Rainbow 80*, *Beast over Hammersmith 82* og *Live in Dortmund 83*. I tillegg til konserten på Ruskin Arms i 1980, og alle musikkvideoene fra de fire første albumene.

Sommeren 2005 la bandet ut på en verdensturné i forbindelse med denne DVD-en, *The Early Days Tour*. Her spilte de kun sanger fra de fire første albumene.

## Sporliste
### Live at the Rainbow 80
*«Ides of March»
*«Wrathchild»
*«Killers»
*«Remember Tomorrow»
*«Transylvania»
*«Phantom of the Opera»
*«Iron Maiden»

### Beast over Hammersmith
*«Murders in the Rue Mourge»
*«Run to the Hills»
*«Children of the Damned»
*«The Number of the Beast»
*«22 Acacia Avenue»
*«Total Eclipse»
*«The Prisoner»
*«Hallowed Be Thy Name»
*«Iron Maiden»

### Live in Dortmound 83
*«Sanctuary»
*«The Trooper»
*«Revelations»
*«Flight of Icarus»
*«22 Acacia Avenue»
*«The Number of the Beast»
*«Run to the Hills»
*«Iron Maiden»

## Personell
*Steve Harris
*Adrian Smith
*Bruce Dickinson
*Dave Murray
*Clive Burr
*Nicko McBrian
*Rod Smallwod
*Martin Birch
*Paul Day
*Dennis Straton
*Paul DiAnno
*Dennis Willcock
*Doug Sampson
*Tony Moore

## Eksterne lenker
*
Analog ost

**Analog ost** eller margarinost er markedsført i Norge fra 2005. Analog ost er et annet begrep for *ostesubstitutt*. Jakten på produkter med lavere fettinnhold, sunnere fett eller lavere priser er blant faktorene som har gitt rom for slike substitutter.

Disse ostene har kunnet markedsføres i Norge takket være at osteforskriften har hatt en åpning for bruk av betegnelsen *ost* også for *margarinost*. 

## Tidlige lanseringer
De første produktene som kom på markedet var pizzatopping, Arla Finello Pizzatop. Synnøve Finden markedsfører et blandingsprodukt. TINE leverer analog ost til storhusholdninger. Det ble kjent at restaurantkjeden Dolly Dimple's brukte analog ost på sine pizzaer
. På nettsiden til Dolly Dimple's står det skrevet (aug. 2008) at «oste blandingen» er en blanding mellom ost og 13% planteoljer

. 

Disse unntaksproduktene har fått en del oppmerksomhet i media og flere forbrukere har sagt at de føler seg lurt når de får vite at pizzatopping ikke er ost og at «ost» ikke nødvendigvis er ost.

## Hjertego' ost
Mills lanserte i januar 2007 Vita hjertego’ ost med 97,7% fett fra raps- og solsikkeolje. Dette førte til at Landbruks- og matdepartementet tok initiativ til å fjerne unntaket for margarinost. 

Mills sier at produktet ser ut som ost, smaker som ost og oppfører seg som en ost. 

I april 2007 kom forskriftsendringen og unntaket for såkalt «margarinost» ble fjernet. Heretter vil produkter som betegnes som ost, være basert på melkeråvarer - og ikke på annet fett eller substitutter. Normalkravet i Norge, som i alle andre land som bruker «Codex Alimentarius», er nå at ost skal fremstilles av melk, fløte eller blandinger av dette samt ved delvis konsentrering av myse.

Mills måtte finne en ny og dekkende betegnelse for sitt produkt, og valget falt til slutt på «Gul».

## Se også
* Ost

## Referanser
Lisleherad kirke

**Lisleherad kirke** (Lisleherad kyrkje) er en laftet langkirke i Notodden kommune, Telemark fylke. Kirken ble oppført i 1873–76 og vigslet sistnevnte år Den avløste en stavkirke som ble revet like før kirken ble oppført. Kirken har 140 sitteplasser.

Det er kirkegård ved kirken.

## Referanser


## Litteratur
* 
* 
* 

## Eksterne lenker
* 
* 
* Brendalsmo, Jan: Kildegjennomgang: Middelalderske kirkesteder i Telemark (Riksantikvaren, 2015), s. 30–31
Rautahat (distrikt)

**Rautahat** er et av Nepals 75 administrative distrikter.

Rautahat distrikt ligger i *Sentralregionen*, *Narayani Sone*. I vest grenser det mot Bara, i nord mot Makwanpur, i øst mot Sarlahi og i sør mot den indiske staten Bihar.

Areal er 1 126&nbsp;km². 
 
Hovedstad i distriktet er Gaur, en grenseby mot India med om lag 27 000 innbyggere (2005).

Befolkninga i distriktet var i (2001) 545 132.

I distriktet er det 96 landsbyutviklingskomiteer og 1 bykommune. Bybefolkninga er 4,7 %.

Levealderen er 63,5 år. Barnedødelighet pr. 1 000 fødte er 56,5. (Tall fra 2001.) Antall leger er 7 (2002).

Høykaste-befolkninga er 6,69 %. Dalit er 21.37 %. Muslimer er 19,5 %. (Tall fra 2001.)

Rautahat hører til Mepals flate, tropiske grensesone mot India, Tarai. Kulturelt og språklig er folket her svært likt den nordindiske befolkninga på den andre sida av grensa. I  Nepal kalles slike folkegrupper også madhesi.

Her fins også et innslag av tharu.

## Referanser


## Eksterne lenker
* Kart over Rautahat-distriktet
* Kart med helsestatistikk (på engelsk)
Høydalsmo kirke

**Høydalsmo kirke** er en langkirke fra 1747 i Tokke kommune, Telemark fylke.

Byggverket er i tre og har 60 plasser.

## Historikk

Det var tidligere en stavkirke fra 1200-tallet der. I 1723 ble de fire kirkene i Lårdal prestegjeld, herunder Høydalsmo og Eidsborg stavkirke, solgt samlet av kongen til Niels Weyer. Etter kort tid solgte han til oberst Christian von Koss. von Koss solgte så Høydalsmo og Lårdal kirker til Paul Corneliussen Paus i 1733. Paus solgte Høydalsmo kirke til menigheten i 1750. Da hadde det allerede blitt bygget en ny kirkebygning, og den gamle stavkirken hadde forfalt. Stavkirken ble revet i 1785 etter flere års forfall.

## Referanser


## Eksterne lenker
* 
*
Lårdal kirke

**Lårdal kirke** er en langkirke fra 1831 i Tokke kommune, Telemark fylke.

Byggverket er i tre og har 150 plasser. Dagens kirke er den tredje kirkebygningen. En stavkirke fra middelalderen ble avløst av en tømret kirke i 1684, som siden ble erstattet av nybygget fra 1831.

## Referanser


## Litteratur
* 
* 

## Eksterne lenker
* Tokke kommune  (PDF)
* 
*
Låvekirken i Heddal

**Låvekirken i Heddal** er en langkirke fra 1997 i Notodden kommune, Telemark fylke.

Det er problematisk å varme opp Heddal stavkirke om vinteren. På 1990-tallet fikk man tillatelse til å rive den gamle prestegårdslåven og oppføre en ny i samme stil. Låven er innredet med kirkesal i overetasjen og kafe og turistkontor med billettsalg samt andre kontorer i underetasjen. Kirken ble innviet i 1997. Låvekirken fungerer som vinterkirke for Heddal.

Tor Lindrupsen har laget et krusifiks til kirken og tegnet liturgiske møbler.

## Kilder
* Notodden kirkelege fellesråd
* Heddal stavkirke
O.J. – på nye eventyr

***O.J. &ndash; på nye eventyr*** er en norsk humorserie med Otto Jespersen som gikk på NRK i 1995. Programmet var studiobasert, men inneholdt en rekke forhåndsinnspilte innslag. Jespersen var både programleder og spilte mange av andre karakterene som opptrådte i programmet, kanskje mest kjent av disse ble inspektør Virrum. Serien var en oppfølger til *[[O.J. &ndash; ute på prøve]]*. Programmet inneholdt mye svart humor. 

Med i serien var også Morten Faldaas som blant annet spilte Inspektør Virrums medhjelper "Foster", og som "den ensomme rytter". Henrik Mestad hadde faste innslag som en filosoferende "engelen Polly". I tillegg hadde Øystein Bache faste innslag som en snakkende barpianist. Ved siden av innslagene med Virrum ble også programmet kjent for innslagene med begravelsesbyrået «Trøste & Bære» og «Livet på gården». 

Ved siden av alle innslagene ble det også invitert gjester i studio.

## Se også
**[[O.J. &ndash; ute på prøve]]* (1994)
**[[O.J. &ndash; en utstrakt hånd]]* (1999)
**[[O.J. &ndash; alt for Norge]]* (2002)

## Referanser


## Eksterne lenker
*
Edmund Blair Leighton

**Edmund Blair Leighton** (født 21. september 1853 i London, død 1. september 1922 samme sted) var en engelsk maler som regnes til pre-rafaelittene og romantikken. Det fleste av hans malerier var med riddermotiver fra middelalderen og hans mest kjente bilde er «Ridderslaget» (*The Accolade*, 1901). Hans navn blir stundom også skrevet *Edward Blair Leighton*.

## Liv og virke
### Bakgrunn
Edmund Blair Leighton ble født i 1853 som sønn av portrettmaleren Charles Blair Leighton, som døde tidlig, og Caroline Boosey. Han fikk sin utdannelse ved University College School før han ble student ved Royal Academy Schools. Han giftet seg med Katherine Nash i 1885 og de fikk en sønn og en datter sammen. Sønnen ble også maler.

### Karriere
Leighton var en maler av historiske genremalerier, hovedsakelig fra middelalderen, men stundom også fra regenttiden (i britisk historie kong Georg IIIs siste ni årene mellom 1811–1820). Som så mange av de viktorianske malerne var Leighton en særdeles dyktig og pedantisk tekniker som malte akademisk strøkne og dekorative bilder fra nostalgisk fortid. Han malte i en bortimot fotografisk stil, spesielt ansikter og stoffstrukturer, og hans lange kjoler var ofte høydepunktet i hans bilder. Han var muligens påvirket av genremaleren Marcus Stone. Blant hans bilder som viste romantiske par er «Min nabo ved siden av» (*My Next Door Neighbour*, 1894), «Håp og frykt» (*Hopes and Fears*, 1898), «Et tilbud» (*An Offering*, 1899), «På terskelen av et forslag» (*On the Threshold (of a proposal)*, 1900), foruten «Løftene» (*Vows*, 1906) – som viser en nonne og hennes elsker, og en tilsvarende scene i «Tid og sted» (*The Time and the Place*, 1917).

Informasjon om personen Leighton er derimot svært sparsommelig. Det synes som om han ikke etterlot seg papirer eller dagbøker, og selv om bildene hans har vært populære har han vært oversett i biografier og kunsthistoriske verker selv om han regelmessig stilte ut på Royal Academy i førti år.

Han stilte regelmessig ut på akademiet fra 1878 til 1920. Som en konsekvens av hans interesse for historiske genremalerier var han en ivrig samler av gamle musikkinstrumenter, kunst og møbler. Han bodde i 14 Priory Road, Bedford Park i London, og døde i 1922.

## Liste over malerier (utvalgte)

## Referanser


## Eksterne lenker
* 
* Kort biografi
* Edmund Blair Leighton hos Art Renewal Center
* Et utvalg malerier
Mo kirke (Tokke)

**Mo kirke** er en langkirke fra 1839 i Tokke kommune, Telemark fylke.  Byggverket er oppført i tømmer kledt med bord etter typetegninger av Hans Ditlev Franciscus von Linstow i senempirestil og har 150 plasser. Kirken ble omfattende restaurert i 1960-61. Sakristi kom til i 1975-76, og tårnet ble reparert i 1983.

## Den gamle kirken
Tidligere sto her en stavkirke fra 1200-tallet, hvor koret var hevet over gulvet i skipet, og sto på stolper som et stabbur. Gamlekirken skal ha minnet om kirken i Skafså, men ble modernisert en gang mellom det 17. og 18. århundre. Den ble revet samtidig med innvielsen av den nye i desember 1839. Den tilhørende prestegården ble skildret som en av de sletteste i fogderiet, blant annet på grunn av det ublide klimaet.

## Inventar
Fra den gamle kirken stammer blant annet et krusifiks fra 1400-tallet som har Jesus avbildet med tornekrone, og som nå henger i korbuen. Lysekronen fra 1765 og døpefonten er også hentet fra den tidligere kirkebygning. Altertavlen ble tatt ned før den gamle kirken ble revet, og siden gjenbrukt som vegg på en gård i bygden. I 1960 vendte den tilbake til sin rette plass i den nye kirken. Her ble den restaurert, og fikk nye oppmalinger; Henrik Sørensen malte midtfeltene,  Harald Kihle ytterfeltene og Finn Krafft evangelistsymbolene nederst.

Kirkens vegger og tak er holdt i hvite og lyseblå farver, mens stolestadene er dyprøde og okergule. Galleriet over inngangen har marmorerte felt.

## Kirkegården

På kirkegården ligger Torbjørg Ripilen (d. 1892) begravet. Hun var en av flere som kvad Draumkvædet for folkloristen Moltke Moe. Henrik Sørensen har risset bildet hennes inn i gravstenen.

## Referanser


## Litteratur
* *Mo og Skafså kyrkjer 1839-1989. Eit jubileumsskrift*, Mo og Skafså sokneråd, 1989

## Eksterne lenker
*  
* Olav Gravir: Kyrkje og folk i Mo i 100 år 1839-1939, Erik St. Nilssen, Skien, 1939, på Bokhylla.no
*
Grunge kirke

**Grunge kirke** (Grunge kyrkje) er en langkirke fra 1850 i Vinje kommune, Telemark fylke.

Byggverket er i tømmer og har 130 plasser.

Empirestil, typetegninger som Nesland kyrkje. Altertavle av Harald Kihle.

## Galleri

File:Vinje, Grunge kyrkje frå sør.JPG|Kirken fra sør.
File:Vinje, Grunge kyrkje, tårnet og inngangen.JPG|Tårn og inngangsparti.
Fil:Grungedal kirke - NB MS G4 0846.jpg|Grunge kirke mellom 1880 og 1910.


## Referanser


## Litteratur
* 
* 

## Eksterne lenker
* 
*
Frogner kirke

**Frogner kirke** er navnet på flere kirker:

* Frogner kirke (Oslo) på Frogner i Oslo
* Frogner gamle kirke i Lillestrøm 
* Frogner nye kirke i Lillestrøm 
* Frogner kirke (Lier) i Lier
Hestesport

**Hestesport** er fellesbetegelse på sportsgrener der hester er del av sporten. Noen eksempler polo, sprangridning, galoppridning, dressurridning og travsport.

## Historie
I oldtiden ble hesten brukt til blant annet kjøring av stridsvogner av perser, assyrerne og babylonerne. De brukte to til fire hester foran sine tohjulte stridsvogner. I Iliaden er grekernes vognkjempere og stridsvogner omtalt og ved de olympiske lekene i oldtiden ble det holdt veddeløpskjøring med hester. I romerriket var veddløpskjøring en av de største folkeforlystelser der det kjørtes i galopp i to-hjulte vogner hvor føreren sto oppreist i vognen og styrte hestene. Den eldste kjente formen for ballsport til hest er fra ca. år 1000 f.Kr.. Perserne spilte da *chaugan* et spill som påminner om dagens polo. Dette spillet er også kjent fra Kina, Djengis Khan som la under seg store deler av Asia i det 12. århundre var en stor tilhenger av sporten og mente det var en utmerket sport for trening av kampryttere. I det gamle Hellas sto ridekunsten høyt og i Athen ble guttene lært opp i ridning fra de var fjorten år gamle. Den greske hærføreren Xenofon skrev et verk om hestedressur allerede 400 år f.Kr. År 120 fortelles det om kong Bahran av Hira som hadde mange tusen hester som ble brukt til kappløp. De første kjente veddeløpene for ryttere er fra år 668 i Olympia i Hellas. Profeten Muhammed var interessert i hesteveddeløp og det første kjente kapprittet i England skriver seg fra år 975.

Kvadrilje for hest og rytter er en slags dans som blir gjennomført som et show eller offisiell fremvisning. Rytteren får hesten til å «danse».

I Norge spilles også polocrosse.

## Eksterne lenker
*
Nesland kirke

**Nesland kirke** (*Nesland kyrkje*) er en langkirke fra 1847 i Vinje kommune i Telemark fylke.

Byggverket er i tømmer, er i empirestil og har 110 sitteplasser. Typetegningene er som i Grunge kyrkje.

## Historie
Den gamle Nesland kirke var den eneste stavkirken man kjenner innvielsesåret til. På et stykke av korveggen fantes det en innskrift *Anno Domine MCCXLII III nonarum Augusti dedicata est ecclesia ista a domino P. Hamerensi episcopo ad honorem sanctæ crucis et beati Olavi* («3. august i det Herrens år 1242 ble denne kirken innviet av P.,  biskop i Hamar til det hellige kors' og den salige Olavs ære». Den nevnte biskopen var biskop Pål av Hamar.

Kirken var ganske liten, og på veggene var det fargerike malerier fra 1713. Oppe på loftet fantes det et gammelt Mariabilde. I middelalderen må Nesland kirke ha vært en våkekirke, hvor menigheten samlet seg hver sankthansnatt for å våke. Denne tradisjonen holdt seg helt til slutten av 1700-tallet. M. B. Landstad beskriver kirken slik: «[den gjorde] et besynderligt indtryk. Hertil bidrog den sparsomme belysning, det trange rum, korets usædvanlige høide over skibet, den paa vægge og loft anbragte sælsomme maling, samt fremfor alt den forestilling, at man befandt sig i de samme, vistnok meget lidet forandrede omgivelser, blandt hvilke fædrene for 600 aar siden sad i andagt forsamlede, og hvor efter al rimelighed den første kristne slegt paa dette sted havde tilbedende bøiet sine knæ for Herren.»

På 1800-tallet var kirken blitt for liten for menigheten, som i 1847 oppførte en ny kirke, og til tross for Landstads protester nedrev den gamle. Grunnen skal ha vært at bøndene ikke ville ha utgifter med å vedlikeholde den. Landstad skrev diktet "Neslandskyrkja", til minne om den gamle stavkirken som i så mange år hadde betydd så mye for folk. Mest kjent av dette diktet i dag er "Kvenne Karis vise". Den er blitt sunget av bygdefolk, og tonesatt av blant annet Eivind Groven. Knut Nystedt har skrevet et korverk på grunnlag av Landstads tekst og en tradisjonell stevtone.

## Referanser


## Litteratur
* 
* 
* Amund Helland: «Vinje herred», i *[[s:Topografisk-statistisk beskrivelse over Bratsberg amt/2|Topografisk-statistisk beskrivelse over Bratsberg amt. Anden del]]*. Kristiania: Aschehoug, 1900.

## Eksterne lenker
* 
*
Opp med Norge!

***Opp med Norge!*** var en norsk underholdningsserie med Alf Tande-Petersen som gikk på NRK-TV i 1994. Tanken bak programmet var ikke bare at seerne skulle få underholdning, men også stimulere til økt kreativitet. Tande-P uttalte selv at programmet skulle skape inspirasjon og at dette på sikt kanskje kunne skape flere arbeidsplasser. Programkonseptet ble utviklet på en tid da Norge var nede i en økonomisk bølgedal. Ideen til programmet kom fra Erik Bye, og var langt på vei en revitalisering av hans program ''Idébanken'' på 1960-tallet.

Serien gikk på lørdagskveldene og ble regnet som NRKs storsatsing den høsten. I tillegg ble en mer debattpreget del av programmet sendt på torsdagene. Denne delen ble ledet av Steinar Mediaas.

Premieren av programmet hadde i overkant av 1,2 millioner seere.

## Referanser


## Eksterne lenker
*
Øyfjell kirke

**Øyfjell kirke** er en langkirke fra 1833 i Vinje kommune, Telemark fylke.

Byggverket er i tre og har 60 plasser. Kirken avløste en eldre stavkirke.

## Referanser


## Litteratur
* 
* 

## Eksterne lenker
* 
*
Feltritt

**Feltritt** er en militær gren innen ridesporten som setter hesten på prøve i utholdenhet og mot, og rytteren i mot og kunnskap i å mestre sin hest.

En konkurranse kan gjennomføres på en, to eller tre dager. Den innledende grenen er dressur som siden følgs av sprangridning og avsluttes med et terrengritt. 

Feltritt konkurreres i klasser fra Knøttecup (60 cm) til CCI5*-L (120 cm)

I Norge konkurreres det i klasser fra Knøttecup til CCI3*-S.
Møsstrond kirke

**Møsstrond kirke** er en langkirke fra 1923 i Vinje kommune, Telemark fylke. Møsstrond tilhører sognet Rauland, som er en del av Øvre Telemark prosti.

Byggverket er i tre og har 100 plasser. Etter at Møsvatn ble oppdemmet ble kirken liggende på øyen Hovden i innsjøen. Kirken ligger på 950 moh. og er den høyest beliggende kirken i Norge.

## Referanser


## Litteratur
* 
* 

## Eksterne lenker
* 
*
Ja, vi elsker (andre betydninger)

**Ja, vi elsker** har flere betydninger:

*Norges nasjonalsang: Ja, vi elsker dette landet
*en norsk dokumentarserie om ekteskap som gikk på NRK i 2009: *Ja, vi elsker*.
*en norsk underholdnings-serie som gikk på NRK i 1998 med Tore Strømøy som programleder: *[[Ja, vi elsker (NRK)]]*
*en norsk tv-serie/sjekkeprogram som gikk på TV3 i 1995 med Elisabeth Andreassen som programleder: *[[Ja, vi elsker (TV3)]]*
*en episode av den norske komiserien *Fleksnes* fra 1988: *[[Ja da - vi elsker!]]*
**[[Ja, vi elsker (film)|Ja, vi elsker]]*, en film av Sølve Skagen (1983)
*«Ja, vi elsker», en sang av Klovner i kamp (2016)